CAMARA DE

COMPTOS

DE NAVARRA

NAFARROAKO

KONTUEN

GANBERA

Azkoiengo Udala, 2016

2018ko martxoa

Aurkibidea

*Orrialdea*

[I. Sarrera 3](#_Toc514151861)

[II. Iritzia 6](#_Toc514151862)

[II.1. Auditoria finantzarioko iritzia 7](#_Toc514151863)

[II.2. Legezkotasunaren betetzeari buruzko iritzia 7](#_Toc514151864)

[III. Udalaren 2016ko kontu orokorraren laburpena 8](#_Toc514151865)

[III.1. 2016ko aurrekontu bateratuaren betearazpenaren egoera-orria 8](#_Toc514151866)

[III.2. 2016ko aurrekontu-emaitza bateratua 9](#_Toc514151867)

[III.3. Diruzaintzako gerakin bateratuaren egoera-orria 2016ko abenduaren 31n 9](#_Toc514151868)

[III.4. Udalaren egoerari buruzko balantzea 2016ko abenduaren 31n 10](#_Toc514151869)

[III.5. Udalaren emaitza ekonomikoa 2016ko abenduaren 31n 11](#_Toc514151870)

[IV. Iruzkinak, oharrak eta gomendioak 12](#_Toc514151871)

[IV.1 Udalaren egoera ekonomiko-finantzarioa 2016ko abenduaren 31n 12](#_Toc514151872)

[IV.2. Aurrekontu-egonkortasuneko eta finantza-iraunkortasunaren helburuak betetzea. 14](#_Toc514151873)

[IV.3. Alderdi orokorrak 16](#_Toc514151874)

[IV.4. Langile-gastuak 17](#_Toc514151875)

[IV.5. Ondasun arruntetan eta zerbitzuetan egindako gastuak 19](#_Toc514151876)

[IV.6. Transferentzia arruntengatiko gastuak 21](#_Toc514151877)

[IV.7. Inbertsioak 21](#_Toc514151878)

[IV.8. Aurrekontuko diru-sarrerak 22](#_Toc514151879)

[IV.9. Itxitako ekitaldietako aurrekontuak 26](#_Toc514151880)

I. Sarrera

Kontuen Ganberak, bera arautzen duen abenduaren 20ko 19/1984 Foru Legeari eta 2017rako jarduketa-programari jarraituz, Azkoiengo Udalaren 2016ko ekitaldiko kontu orokorra fiskalizatu du. Honako hauek osatuta daude kontu horiek, funtsean: data horretan amaitutako ekitaldiko aurrekontuko likidazioaren egoera-orriak, aurrekontu-emaitza, diruzaintzako gerakina, balantzea eta emaitza ekonomiko eta ondarezkoen kontua.

Urteko kontuen finantza-auditoriarekin batera, legezkotasuna betetzeari buruzko fiskalizazioaren plangintza egin eta bete dugu, honako honi buruzko iritzi bat eman ahal izateko: ea Udalak ekitaldian zehar egindako jarduerak eta aurrekontu- eta finantza-eragiketak eta 2016ko ekitaldiko urteko kontuetan jasotako informazioa bat ote datozen, alderdi esanguratsu guztietan, funts publikoen kudeaketari aplikatzekoak zaizkion arauekin.

Azkoiengo Udalari 2016ko ekitaldian aplikatzekoa zaion arau-esparrua, funtsean, honako hauek osatuta dago: Nafarroako Toki Administrazioari buruzko 6/1990 Foru Legea, Nafarroako Toki Ogasunei buruzko 2/1995 Foru Legea, Toki Araubidearen Oinarriak arautzen dituen 7/1985 Legea eta Aurrekontu-egonkortasunari eta finantza-iraunkortasunari buruzko 2/2012 Lege Organikoa, bai eta sektorekako araudi indarduna ere. Halaber, nabarmendu behar dugu 2016ko aurrekontua aurkezten dela Nafarroako Gobernuak irailaren 23ko 234/2015 Foru Dekretuaren bidez onetsi zuen toki entitateen aurrekontu-egitura berriari jarraituz.

Azkoiengo udalerriak 88,40 km2-ko azalera du, eta 2016ko urtarrilaren 1ean 5.837 biztanle dauzka.

Udalak erakunde autonomo bat dauka musika eskola kudeatzeko.

Honako hauek izan ziren Udalaren eta haren erakunde autonomoaren datu ekonomiko eta langileei buruzko datu nagusiak 2016ko ekitaldiaren itxieran:

|  |  |  |  |
| --- | --- | --- | --- |
| Entitatea | Aitortutako betebeharrak | Aitortutako eskubideak | Langileak, 2016-12-31n |
| Udala | *4.537.337* | *5.229.846* | *26,50* |
| Udalaren Musika Eskola | 258.811 | 267.518 | 14,00 |
| Bateratzearen doitzeak | (140.550) | (140.550) |  |
| Guztira | 4.655.597 | 5.356.814 | 40,50 |

2016an, Udalak 140.550 euroko ekarpena egin dio, guztira, bere erakunde autonomoari.

Udalak ondoko mankomunitateetan hartzen du parte:

* Goi Erriberako Hiri Hondakin Solidoen Mankomunitatea, hiri-hondakin solidoen kudeaketarako eta tratamendurako.
* Azkoien, Faltzes, Martzilla eta Funesko Oinarrizko Gizarte Zerbitzuen Mankomunitatea, oinarrizko gizarte zerbitzuak emateko. Mankomunitate horri Udalak, guztira, 120.065 euroko ekarpena egin dio 2016an.

Ematen dituen zerbitzu publiko nagusiak eta haiek emateko modua ondoko taula honetan ageri dira.

|  |  |  |  |  |  |
| --- | --- | --- | --- | --- | --- |
| Zerbitzua | Udala | Erakunde autonomoak | Mankomunitatea | Emakida | Zerbitzu-kontratua |
|
| Administrazio-zerbitzu orokorrak | X |  |  |  |  |
| Udaltzaingoa | X |  |  |  |  |
| Musika eskola |  | X |  |  |  |
| Hirigintza | X |  |  |  |  |
| Ur-hornidura |  |  | X |  |  |
| Hiri hondakinak |  |  | X |  |  |
| Kale garbiketa |  |  |  |  | X |
| Udal hilerria |  |  |  |  | X |
| Ikastetxeen mantentze-lanak | X |  |  |  |  |
| Ludoteka |  |  |  |  | X |
| Kontsumitzaileei informazioa emateko zerbitzua |  |  |  |  | X |
| Gizarte zerbitzuak |  |  | X |  |  |
| Etxez etxeko laguntza |  |  | X |  |  |
| Kultur etxea | X |  |  |  |  |
| Enplegu sozial babestua |  |  | X |  |  |
| Gaztediaren etxea |  |  |  |  | X |
| Errolda | X |  |  |  |  |
| Herritarren parte-hartzea | X |  |  |  |  |
| Diru-bilketa | X |  |  |  | X |
| Diru-bilketa exekutiboa |  |  |  |  | X |
| Ereta kirol-eremua |  |  |  | X |  |
| Argiteria publikoa | X |  |  |  |  |
| Estolderia | X |  |  |  |  |
| Populazio-guneetarako sarbidea | X |  |  |  |  |
| Bide publikoen zoladura | X |  |  |  |  |
| Parke publikoa. | X |  |  |  |  |
| Salmenta ibiltaria | X |  |  |  |  |

Udalaren 2016rako aurrekontu orokorra Udalaren Osoko Bilkurak onetsi zuen 2015eko abenduaren 18an.

Txostenak lau atal dauzka, sarrera hau barne; bigarrenean, Udalaren kontu orokorrari buruz daukagun iritzia ematen dugu. Hirugarrenean, Udalaren finantzen egoera-orri nagusien laburpen bat ematen dugu. Eta laugarrenean, zenbait ohar eta ondorio jaso ditugu (honako gai hauei buruzkoak: egoera ekonomiko eta finantzarioa, aurrekontu-egonkortasunaren eta finantza-iraunkortasunaren helburuak betetzea, musika eskola eta kudeaketaren beste alderdi garrantzitsu batzuk), bai eta Udalaren antolaketa eta barne-kontrola hobetzeko egokitzat jotzen ditugun gomendioak ere.

Landa-lana 2017ko azken hiruhilekoan egin zuen enpresa kontratatu batek, Kontuen Ganberaren Ikuskatzea pean eta bertako auditore baten gainbegiratzearen eta zuzendaritzaren pean. Era berean, Kontuen Ganberaren zerbitzu juridikoen, informatikoen eta administratiboen laguntza izan dugu.

Jarduketa honen emaitzak Azkoiengo Udaleko alkateari jakinarazi zitzaizkion, kasua bazen egokitzat jotzen zituen alegazioak aurkez zitzan, Nafarroako Kontuen Ganbera arautzen duen 19/1984 Foru Legearen 11.2 artikuluan ezarritakoari jarraituz. Epea iraganda, behin-behineko txostenari ez zaio alegaziorik aurkeztu.

Lan hau egiteko eman diguten laguntzarengatik eskerrak eman nahi dizkiegu Azkoiengo Udaleko eta musika eskolako langileei.

II. Iritzia

Azkoiengo Udalaren 2016ko ekitaldiko kontu orokorra fiskalizatu dugu. Haren kontabilitatearen egoera-orriak laburbilduta jaso ditugu txosten honetako III. atalean.

Udalaren erantzukizuna

Udalaren kontu-hartzailetza da kontu orokorra egin eta aurkezteko ardura duena. Halako moduz egin behar du non kontu horrek leialki irudikatuko baititu Udalaren aurrekontu-likidazioa, ondarea, emaitzak eta finantza-egoera, aplikatzekoa den finantza-informazio publikoari buruzko arau-esparruarekin bat; erantzukizun horrek hartzen ditu iruzurraren edo akatsen ondoriozko ez-betetze materialetatik libre dauden kontu orokorrak egin eta aurkezteko beharrezkoa den barne kontrolaren kontzepzioa, ezarpena eta mantentzea.

2016ko kontu orokorra 2017ko urriaren 25ean onetsi zuen Udalaren Osoko Bilkurak.

Udalak, urteko kontuak egiteko eta aurkezteko erantzukizunaz gainera, bermatu beharko du urteko kontuetan islatutako jarduerak, aurrekontu- nahiz finantza-eragiketak eta informazioa bat datozela aplikatzekoa den araudiarekin, eta xede horretarako beharrezkoak diren barne kontroleko sistemak ezarri beharko ditu.

Nafarroako Kontuen Ganberaren erantzukizuna

Gure erantzukizuna da iritzi bat adieraztea 2016ko kontu orokorraren fidagarritasunari buruz eta gure fiskalizazioan oinarrituta egin diren eragiketen legezkotasunari buruz.

Horretarako, erantzukizun hori bete dugu kanpo kontroleko erakunde publikoen fiskalizaziorako oinarrizko printzipioen arabera. Printzipio horiek eskatzen dute etikaren arloko eskakizunak bete ditzagula, bai eta fiskalizazioaren plangintza eta betearaztea egin ditzagula ere, honako helburu honekin: kontu orokorretan arrazoizko segurtasun bat lortzea eta haietan akats materialik ez egotea; eta finantzen egoera-orrietan islatutako jarduketak, finantza-eragiketak eta informazioa, alderdi adierazgarri guztietan, arau indardunen araberakoak izatea.

Fiskalizazio honek eskatzen du prozedura batzuk aplika ditzagula auditoria-ebidentzia bat lortzeko zenbatekoei eta kontu orokorretan adierazitako informazioari buruz, bai eta eragiketen legezkotasunari buruz ere. Hautatutako prozedurak auditorearen irizpidearen araberakoak dira, horren barne dela kontu orokorren akats materialei buruzko arriskuen balorazioa, akats hori iruzurraren nahiz akatsaren ondoriozkoa denean eta legezkotasunaren ez-betetze aipagarrien ondoriozkoa denean ere. Arriskuari buruzko balorazio horiek egiterakoan, auditoreak barne kontrola hartzen du kontuan —entitateak kontu orokorrak egin ditzan garrantzitsua baita— inguruabarren araberako auditoria prozedura egokiak diseinatze aldera, eta ez entitatearen barne kontrolaren eraginkortasunari buruzko iritzia emateko xedez. Auditoria batek barne biltzen du, era berean, aplikatutako kontabilitate-politiken egokitasunaren eta arduradunek egindako kontabilitate-estimazioen arrazoizkotasunaren ebaluazioa, bai eta kontu orokorren aurkezpenaren ebaluazioa ere, oro har.

Gure ustez lortu dugun auditoria-ebidentziak behar adinako oinarria eta oinarri egokia biltzen du finantzen eta betetzearen gainean egin dugun fiskalizazioari buruzko iritziak funtsa izateko.

II.1. Auditoria finantzarioko iritzia

Iritziaren oinarria, salbuespenekin

Udalaren eta haren erakunde autonomoaren ondasunen inbentarioa 1995ekoa da; 2017ko ekitaldian, berriz, hura gaurkotzeko lanak egin dira. Horrenbestez, ezin izan dugu egiaztatu egoera-balantzeko ibilgetuaren kontabilitate-saldo metatuaren arrazoizkotasuna; saldo hori 36,99 milioikoa da 2016ko abenduaren 31n.

Iritzia

Gure iritzian, "Iritziaren oinarria, salbuespen batzuekin” atalean azaldutako norainokoaren mugarengatik ez bada, Udalaren erantsitako kontu orokorrak irudi leiala erakusten du alderdi esanguratsu guztietan, ondareari, gastuen eta diru-sarreren aurrekontuaren likidazioari eta Udalaren 2016ko abenduaren 31ko finantza-egoerari dagokienez, bai eta data horretan amaitutako urteko ekitaldiko emaitza ekonomiko eta aurrekontukoei dagokienez ere, betiere aplikatzekoa den informazio finantzario publikoari buruzko lege-esparruari eta, bereziki, bertan jasotako kontabilitateko printzipio eta irizpideei jarraituz.

II.2. Legezkotasunaren betetzeari buruzko iritzia

*Iritziaren oinarria, salbuespenekin*

Kontratazio administratiboa aztertzerakoan, ikusi dugu kasuko kontratazio-espedientea dela-eta izapidetu gabeko gastu batzuk badaudela, bai eta jada muga-egunera iritsitako kontratu batzuetako gastuak ere. Ez-betetze horiek direla-eta Udaleko kontu-hartzaileak eragozpenak aurkeztu izan ditu.

Iritzia

Gure iritziz, "Iritziaren oinarria, salbuespen batzuekin" paragrafoan azaldutako ez-betetzeen eraginarengatik ez bada, Udalaren 2016ko ekitaldiko jarduerak, finantza-eragiketak eta sozietatearen egoera-orri finantzarioetan azaldutako informazioa bat datoz, garrantzizko alderdi guztietan, aplikatzekoak diren arauekin.

III. Udalaren 2016ko kontu orokorraren laburpena

Ondoren azaltzen dira 2016ko kontabilitatearen egoera-orri garrantzitsuenak. Zehaztu beharra dago kontu orokorrak ez duela jasotzen Udalaren eta haren erakunde autonomoaren balantzearen eta emaitzen kontuaren bateratzerik; hori dela eta, atal honetan erakusten diren egoera-orriak Udalari buruzkoak dira soil-soilik.

III.1. 2016ko aurrekontu bateratuaren betearazpenaren egoera-orria

Gastuak kapitulu ekonomikoen arabera

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Kap. | Deskribapena | Hasierako aurreikuspena | Aldaketak | Behin betiko aurreikuspena | Aitortutako betebehar garbiak | Betetakoa (%) | Ordainketak | Ordaintzeko dagoena |
| 1 | Langile-gastuak | 2.125.000 | -20.100 | 2.104.900 | 1.905.139 | 91 | 1.873.862 | 31.277 |
| 2 | Ondasun arrunten eta zerbitzuen gastuak | 1.989.550 | 20.521 | 2.010.071 | 1.830.921 | 91 | 1.714.012 | 116.909 |
| 3 | Finantza-gastuak | 47.200 |  | 47.200 | 27.795 | 59 | 25.357 | 2.438 |
| 4 | Transferentzia arruntak | 473.800 | 16.279 | 490.079 | 318.441 | 65 | 296.974 | 21.467 |
| 6 | Inbertsio errealak | 1.209.926 | 10.000 | 1.219.926 | 207.442 | 17 | 180.115 | 27.327 |
| 7 | Kapital-transferentziak | 37.000 | 6.300 | 43.300 | 41.498 | 96 | 29.498 | 12.000 |
| 8 | Finantza-aktiboak |  |  |  |  |  |  |  |
| 9 | Finantza-pasiboak | 157.600 | 170.000 | 327.600 | 324.361 | 99 | 284.361 | 40.000 |
|  | Guztira | 6.040.076 | 203.000 | 6.243.076 | 4.655.598 | 75 | 4.404.179 | 251.418 |

Diru-sarrerak, kapitulu ekonomikoen arabera

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Kapitulua | Deskribapena | Hasierako aurreikuspena | Aldaketa | Behin betiko aurreikuspena | Aitortutako eskubide garbiak | Betetakoa (%) | Kobrantzak | Kobratzeko dagoena |
| 1 | Zuzeneko zergak | 1.559.500 |  | 1.559.500 | 1.654.036 | 106 | 1.555.174 | 98.862 |
| 2 | Zeharkako zergak | 120.000 |  | 120.000 | 204.645 | 171 | 190.058 | 14.587 |
| 3 | Tasak, prezio eta beste diru-sarrera batzuk | 557.500 |  | 557.500 | 557.504 | 100 | 502.546 | 54.958 |
| 4 | Transferentzia arruntak | 2.192.300 | 9.000 | 2.201.300 | 2.166.813 | 98 | 2.122.228 | 44.585 |
| 5 | Ondare bidezko diru-sarrerak | 738.400 |  | 738.400 | 755.840 | 102 | 646.727 | 109.113 |
| 6 | Inbertsio errealak besterentzea | 100.000 |  | 100.000 | 0 | 0 |  |  |
| 7 | Kapital-transferentziak | 775.376 | 3.500 | 778.876 | 17.976 | 2 | 0 | 17.976 |
| 8 | Finantza-aktiboak |  | 190.500 | 190.500 | 0 | 0 |  |  |
| 9 | Finantza-pasiboak |  |  |  |  |  |  |  |
|  | Guztira | 6.043.076 | 203.000 | 6.246.076 | 5.356.814 | 86 | 5.016.733 | 340.081 |

III.2. 2016ko aurrekontu-emaitza bateratua

|  |  |  |
| --- | --- | --- |
| Izena | 2015 | 2016 |
| + Aitorturiko eskubide garbiak | 5.679.071 | 5.356.814 |
| - Aitorturiko betebehar garbiak | 5.704.944 | 4.655.598 |
| **= Aurrekontu-emaitza** | **-25.873** | **701.216** |
| Doikuntzak |  |  |
| - Finantzaketaren desbideratze positiboa |  |  |
| + Finantzaketaren desbideratze negatiboa |  |  |
| + Diruzaintza-gerakinarekin finantzatutako gastuak | 539.398 | 180.141 |
| = Aurrekontu-emaitza doitua | 513.525 | 881.357 |

III.3. Diruzaintzako gerakin bateratuaren egoera-orria 2016ko abenduaren 31n

|  |  |  |
| --- | --- | --- |
| Izena | 2015 | 2016 |
| + Kobratzeko dauden eskubideak | 299.263 | 437.858 |
| + Diru-sarreren aurrekontua: aurtengo ekitaldia | 306.167 | 340.081 |
| + Diru-sarreren aurrekontua: itxitako ekitaldiak | 564.796 | 597.057 |
| + Aurrekontuz kanpoko diru-sarrerak: | 10.287 | 65.975 |
| + Gastuen itzulketak | 1.631 | 308 |
| - Bilketa zaileko eskubideak | -534.452 | -555.175 |
| - Aplikatzeke dauden kobrantzak | -49.176 | -10.388 |
| - Ordaintzeke dauden betebeharrak | 986.263 | 464.551 |
| - Gastuen aurrekontua: aurtengo ekitaldia | 780.672 | 251.418 |
| - Gastuen aurrekontua: itxitako ekitaldiak | 46.733 | 40.736 |
| - Aurrekontuz kanpoko gastuak | 159.344 | 172.987 |
| - Diru-sarreren itzulketak | 0 | 0 |
| + Aplikatzeke dauden gastuak | 0 | 590 |
| + Diruzaintzako funts likidoak | 1.726.247 | 1.784.102 |
| + Finantzaketaren desbideratze metatu negatiboak | 0 | 0 |
| Diruzaintza-gerakina, guztira | 1.039.247 | 1.757.409 |
| Diruzaintza-gerakina, finantzaketa atxikia duten gastuak direla-eta | 0 |  |
| Baliabide atxikien diruzaintza-gerakina | 0 | 53.845 |
| Gastu orokorretarako diruzaintzako gerakina | 985.401 | 1.703.564 |

III.4. Udalaren egoerari buruzko balantzea 2016ko abenduaren 31n

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  | | --- | --- | --- | | Aktiboa | 2015 | 2016 | | Ibilgetua | 36.707.574 | 36.912.759 | | Ibilgetu materiala | 31.726.044 | 31.857.214 | | Ibilgetu ez-materiala | 32.343 | 64.046 | | Erabilera orokorreko azpiegitura eta ondasunetako inbertsioak | 282.274 | 311.116 | | Herri-ondasunak | 4.666.913 | 4.680.383 | | Zirkulatzailea | 2.556.084 | 2.684.560 | | Zordunak | 907.074 | 978.329 | | Finantza-kontuak | 1.649.010 | 1.706.231 | | Aktiboa, guztira | 39.263.658 | 39.597.319 |  |  |  |  | | --- | --- | --- | | Pasiboa eta garbia | 2015 | 2016 | | Funts berekiak | 35.786.368 | 36.997.163 | | Ondarea eta erreserbak | 18.421.171 | 19.337.527 | | Ekitaldiaren emaitzak (etekina) | 916.355 | 1.192.819 | | Kapitaleko diru-laguntzak | 16.448.842 | 16.466.817 | | Epe luzeko hartzekodunak | 2.441.783 | 2.117.422 | | Jasotako maileguak | 2.441.783 | 2.117.422 | | Epe laburreko hartzekodunak | 1.035.507 | 482.734 | | Hartzekodunak | 986.468 | 472.483 | | Aplikatzeko dauden partidak eta aldizkatzearen ondoriozko doitzeak | 49.039 | 10.251 | | Pasiboa eta garbia, guztira | 39.263.658 | 39.597.319 | |

III.5. Udalaren emaitza ekonomikoa 2016ko abenduaren 31n

Ekitaldiko emaitza arruntak

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  | 2015 | 2016 |  |  |  | 2015 | 2016 |
|  | Deskribapena |  |  |  | Deskribapena | |  |  |
| 3 | Izakinak | 0 | 0 | 3 | | Hasierako izakinak | 0 | 0 |
| 61 | Langile-gastuak | 1.727.799 | 1.684.283 | 70 | | Salmentak | 155.062 | 333.562 |
| 62 | Finantza-gastuak | 40.767 | 27.795 | 71 | | Ondasunaren eta enpresaren errenta | 1.164.120 | 821.662 |
| 63 | Tributuak | 9.228 | 390 | 72 | | Produkzioari eta inportazioari lotutako tributuak | 1.258.492 | 1.442.477 |
| 64 | Lanak, zuzkidurak eta kanpoko zerbitzuak | 1.826.097 | 1.794.834 | 73 | | Errentaren gaineko zerga arruntak | 338.387 | 341.941 |
| 67 | Transferentzia arruntak | 434.631 | 458.991 | 75 | | Ustiapenerako diru-laguntzak | 0 | 6.779 |
| 68 | Kapital-transferentziak | 29.616 | 41.498 | 76 | | Transferentzia arruntak | 1.912.299 | 2.120.688 |
| 800 | Ekitaldiko emaitza arrunta (saldo hartzekoduna) | 920.754 | 1.204.079 | 77 | | Kapitalaren gaineko zergak | 44.863 | 74.262 |
|  |  |  |  | 78 | | Bestelako diru-sarrerak | 115.667 | 70.498 |
| Guztira | | 4.988.891 | 5.211.870 |  | | | 4.988.891 | 5.211.870 |

Ekitaldiko emaitzak

|  |  |  |  |
| --- | --- | --- | --- |
|  | Zor | 2015 | 2016 |
| 80 | Ekitaldiko emaitza arrunta (saldo zorduna) | 0 | 0 |
| 82 | Ekitaldiko aparteko emaitzak (saldo zorduna) | 0 | 0 |
| 83 | Balore-zorroaren emaitzak (saldo zorduna) | 0 | 0 |
| 84 | Itxitako aurrekontuetako eskubide eta betebeharren aldaketa | 4.399 | 11.260 |
| 89 | Etekin garbia, guztira (saldo hartzekoduna) | 916.355 | 1.192.819 |
| Guztira | | 920.754 | 1.204.079 |

|  |  |  |  |
| --- | --- | --- | --- |
|  | Hartzeko | 2015 | 2016 |
| 80 | Ekitaldiko emaitza arruntak (saldo hartzekoduna) | 920.754 | 1.204.079 |
| 82 | Ekitaldiko aparteko emaitzak (saldo hartzekoduna) | 0 | 0 |
| 83 | Balore-zorroaren emaitzak (saldo hartzekoduna) | 0 | 0 |
| 84 | Itxitako aurrekontuetako eskubide eta betebeharren aldaketa | 0 | 0 |
| 89 | Galera garbia, guztira (saldo zorduna) | 0 | 0 |
| Guztira | | 920.754 | 1.204.079 |

IV. Iruzkinak, oharrak eta gomendioak

Egindako fiskalizazioaren atal gisa, ondoren ohar eta iruzkin batzuk gehitu ditugu, bai eta Ganbera honen ustez txostenaren hartzaile eta erabiltzaileentzat interesgarri gerta daitekeen informazio gehigarri bat ere. Halaber, jasotzen ditu Ganbera honen ustez Udalaren kudeaketa hobetzeko beharrezkoak diren gomendioak.

Halaber, fiskalizazio-txostenaren gaineko iritziaren salbuespenei buruzko informazio xehea gehitu da.

IV.1 Udalaren egoera ekonomiko-finantzarioa 2016ko abenduaren 31n

Udalaren hasierako aurrekontu bateratuak 6,04 gastu eta diru-sarrerak dauzka; zenbateko hori 203.000 euro handitu da aurrekontu-aldaketen bitartez. Horrenbestez, behin betiko aurreikuspenak 6,24 milioikoak dira. Aldaketa horiek eragina dute, funtsean, gastuen finantza-pasiboen kapituluan eta diru-sarreren finantza-aktiboetan.

Aitortutako betebeharrak 4,65 milioi eurokoak izan dira eta ehuneko 75eko betearazte-maila izan dute. Aitortutako eskubideek 5,36 milioi euro egiten dute, eta betearazte-maila ehuneko 86 da.

Funtzionamendu-gastuek gastu guztien ehuneko 87 egiten dute, eta finantza-zamak, eta kapitaleko gastuek, berriz, ehuneko zortzi eta bost, hurrenez hurren. Gastuei dagokienez, tributu bidezko diru-sarrerak ehuneko 45 dira eta transferentziak, berriz, ehuneko 41.

Laburbilduz, Udalak eta musika eskolak 2016an eta 2015ean gastatutako 100 euro bakoitza honako hauetara bideratu ziren eta honela finantzatu ziren:

|  |  |  |  |  |  |
| --- | --- | --- | --- | --- | --- |
| Gastuaren izaera | 2015 | 2016 | Finantzabidea | 2015 | 2016 |
| Langileak | 34 | 41 | Tributu bidezko diru-sarrerak | 39 | 45 |
| Bestelako gastu arruntak | 38 | 46 | Transferentziak | 45 | 41 |
| Inbertsioak eta kapital-transferentziak | 21 | 5 | Ondare bidezko diru-sarrerak eta beste | 16 | 14 |
| Finantza-zama | 7 | 8 | Zorduntzea | 0 | 0 |
|  | 100 | 100 |  | 100 | 100 |

Aurrekontu bateratuaren 2016rako betearazpenak eta 2015ekoarekiko alderaketak honako ratio eta magnitude hauek eman zituzten, besteak beste:

|  |  |  |  |
| --- | --- | --- | --- |
| Adierazleak eta magnitudeak | 2015 (1) | 2016 | 2016/15 aldea (%) |
|
| Aitortutako betebeharrak | 5.704.944 | 4.655.598 | -18 |
| Likidatutako eskubideak | 5.679.071 | 5.356.814 | -6 |
| Gastuen betetzea (%) | 80 | 75 |  |
| Diru-sarreren betetzea (%) | 80 | 86 |  |
| Gastu arruntak (1. kapitulutik 4.era) | 4.144.309 | 4.082.296 | -1 |
| Funtzionamendu-gastuak (1., 2. eta 4. kapituluak) | 4.103.542 | 4.054.501 | -1 |
| Kapital-gastuak (6. eta 7. kapituluak) | 1.196.153 | 248.940 | -79 |
| Finantza-eragiketengatiko gastuak (8. eta 9. kapituluak) | 364.481 | 324.361 | -11 |
| Diru-sarrera arruntak (1. kapitulutik 5.era) | 5.121.526 | 5.338.838 | 4 |
| Tributu bidezko diru-sarrerak (1. kapitulutik 3ra) | 2.233.509 | 2.416.185 | 8 |
| Kapital bidezko diru-sarrerak (6. eta 7. kapituluak) | 557.545 | 17.976 | -97 |
| Kapitaleko eragiketengatiko diru-sarrerak (8. eta 9. kapituluak) | 0 | 0 | - |
| Biztanle bakoitzeko gastu arrunta | 707 | 699 | -1 |
| Biztanle bakoitzeko kapital-gastua | 204 | 43 | -79 |
| Biztanle bakoitzeko tributu bidezko diru-sarrera | 381 | 414 | 9 |
| Diru-laguntzen mendekotasuna (%) | 45 | 41 |  |
| Tributu bidezko diru-sarrerak gastu arrunten gainean (%) | 54 | 59 |  |
| Aurrekontuko saldo ez-finantzarioa | 338.609 | 1.025.577 | 203 |
| Aurrekontu-emaitza doitua | 513.525 | 881.357 | 72 |
| Gastu orokorretarako diruzaintza-gerakina | 985.401 | 1.703.563 | 73 |
| Aurrezki gordina | 1.017.984 | 1.284.337 | 26 |
| Finantza-zama (3. eta 9. kapituluak) | 405.248 | 352.156 | -13 |
| Aurrezki garbia | 612.736 | 932.181 | 52 |
| Finantza-zamaren adierazlea (2) | 8 | 7 |  |
| Aurrezki gordina/diru-sarrera arruntak (%) (2) | 20 | 24 |  |
| Zorpetze-ahalmena (%) | 12 | 17 |  |
| Zor bizia | 2.441.783 | 2.117.422 | -13 |
| Zorpetze-maila(2) | 48 | 40 |  |
| Zor bizia biztanleko | 416 | 363 | -13 |

(1) Auditatu gabeko ekitaldia

(2) Ratioen izendapen berriak, Toki Administrazioko Zuzendaritza Nagusiak sartutakoak

2016an, Udalak aurreko ekitaldian baino ehuneko 18 gutxiago gastatu du, eta aurreko ekitaldian baino ehuneko sei gutxiagoko diru-sarrerak izan ditu.

Gastu arruntek ehuneko bat egin dute behera; kapitaleko gastuek, aldiz, jaitsiera hori ehuneko 79koa izan da.

Diru-sarreretan, tributuen bidezkoek ehuneko zortzi egin dute gora; kapitaleko diru-sarrerak, berriz, ehuneko 97 jaitsi dira.

2016an, diru-sarrera arruntak gastu arruntak baino 1,26 milioi gehiago dira. Halaber, nabarmentzekoa da diru-sarrera horiek ekitaldi gastuen guztizkoa finantzatzen dutela.

Aurrekontu-saldo ez-finantzarioa 1,03 milioi eurokoa da eta ehuneko 203 egin du gora 2015eko ekitaldikoarekiko; aurrekontu-emaitza doitua 0,88 milioikoa da, ehuneko 72 handiagoa aurreko ekitaldikoa baino.

Gastu orokorretarako diruzaintzako gerakinak ere nabarmen egin du gora: 0,98 milioitik 1,7 milioira.

2016ko aurrezki gordina, 1,28 milioikoa, ehuneko 26 handitu da; finantza-zama, berriz, ehuneko 13 gutxitu da. Aurrezki garbia 0,61 milioitik 0,93 milioira pasatu da.

Finantza-zamaren adierazlea ehuneko zazpikoa da 2016an (2015ean, berriz, ehuneko zortzi izan zen), eta aurrezki gordinak diru-sarrera arrunten ehuneko 24 egiten du (ehuneko 20 izan zen 2015ean).

Zor bizia ehuneko 13 jaitsi da, eta 2016an 2,12 milioikoa izatera iritsi da; halaber, zorpetze mailak behera egin du, ehuneko 48tik ehuneko 40ra. Biztanle bakoitzeko zorra 363 eurokoa da 2016an (416 euro 2015ean).

Horrenbestez, eta amaierako laburpen gisa, 2016ko abenduaren 31n Azkoiengo Udalak finantza-egoera bateratu kaudimenduna du, 0,93 milioiko aurrezki garbiarekin; gastu orokorretarako diruzaintzako gerakina, berriz, 1,70 milioikoa da, eta zor biziaren jaitsiera 0,32 milioikoa.

IV.2. Aurrekontu-egonkortasuneko eta finantza-iraunkortasunaren helburuak betetzea.

Aurrekontu-egonkortasunari eta finantza-iraunkortasunari buruzko apirilaren 27ko 2/2012 Lege Organikoari jarraituz, Udalak honako arau fiskal hauek bete behar ditu funtsean:

* Aurrekontu-egonkortasuna, edo ekitaldiko oreka/finantzaketa-gaitasuna, kontabilitate nazionaleko terminoetan neurtua.
* Gastu-arauak —hau da, Udalaren 2016ko gastu konputagarriaren eta 2015eko gastuaren artean dagoen aldeak— ezin du gainditu BPGaren hazkundearen erreferentziako tasa. Tasa hori ehuneko 1,8an ezarri zen ekitaldi horretarako.
* Zor publikoaren iraunkortasunak esan nahi du Udalaren zorrak, kontabilitate nazionaleko terminoetan, ezin duela gainditu diru-sarrera arrunten ehuneko 110a.
* Merkataritza-zorraren iraunkortasunak esan nahi du hornitzaileei ordaintzeko batez besteko epeak ezin duela gainditu, orokorrean, 30 eguneko muga.

Egindako azterketatik honako hauek azpimarratuko ditugu:

Bateratzearen perimetroa, kontabilitate nazionaleko eraginetarako, Udalak berak eta haren erakunde autonomoak osatzen dute.

Aurrekontu-egonkortasunaren araua

Udalak 2016an arau hori bete du, zeren eta gaitasuna lortu baitu 892.238 euro finantzatzeko, ondoren azaltzen den bezala:

|  |  |
| --- | --- |
| Kontzeptua | 2016 |
| Aurrekontuko saldo ez-finantzarioa | 1.025.577 |
| Zalantzazko diru-bilketarengatiko doikuntza | -77.041 |
| Administrazio publikoen diru-laguntza finalistengatiko doikuntza | -56.298 |
| Finantzaketa-ahalmena | 892.238 |

Gastuaren araua

2016ko ekitaldiko gastu konputagarria 2015eko ekitaldikoa baino 457.521 euro txikiagoa da; horrenbestez, bete egiten da arau hori.

|  |  |  |
| --- | --- | --- |
| Kontzeptua | 2015 | 2016 |
| Oinarri-urtearen gastu konputagarria | 4.204.537 | 3.872.697 |
| BPGaren erreferentziako tasa | 1,018 |  |
| Gastu konputagarria, erreferentziako tasarekin igota | 4.280.218 |  |
| + Diru-bilketako igoera iraunkorrak, arau-aldaketak tarteko (1) | 50.000 |  |
| 2016rako gehieneko gastu konputagarria | 4.330.218 |  |

1. Parke eoliko bati buruz 2015ean onetsitako udalez gaindiko balorazio-ponentzia berri bati dagokio.

Finantza-iraunkortasunaren araua

2016ko abenduaren 31ko zor bizia 2,12 milioi da, eta zenbateko horrek 2016ko ekitaldiko diru-sarrera arrunten ehuneko 40 egiten du; beraz, portzentajea arau indardunak ezartzen duen ehuneko 110eko mugatik behera dago.

Hornitzaileei ordaintzeko epea

Udalaren eta haren erakunde autonomoaren ordainketak direla eta, honako hau izan da adierazle horren batez besteko balioa 2016an:

|  |  |
| --- | --- |
| Hornitzaileei ordaintzeko batez besteko epea | 2016 |
| Lehenengo hiruhilekoa | -7,93 |
| Bigarren hiruhilekoa | -12,94 |
| Hirugarren hiruhilekoa | -11,49 |
| Laugarren hiruhilekoa | -16,95 |

Horrenbestez, Udalak bete egin du arau hori, zeren eta ordaintzeko epea txikiagoa baita araudi indardunak merkataritza-eragiketetarako ezarritakoa baino (30 egun naturaleko epea izaten da).

IV.3. Alderdi orokorrak

* 2015eko abenduaren 18an, Udaleko Osoko Bilkurak 2016ko ekitaldirako aurrekontu orokorra onetsi zuen.
* Hasierako aurrekontuan hamabi aurrekontu-aldaketa egin ziren ekitaldian zehar: 203.000 euro egiten dute guztira. Aldaketen lagin bat aztertuta, ikusten da izapidetzeari eta edukiari begira aurrekontu-araudian ezarritakoaren araberakoak direla.
* 2016ko kontu orokorra 2017ko urriaren 25ean onetsi zen. Kontu orokor horrek ez ditu eransten Udalaren eta haren erakunde autonomoen balantze eta emaitzen kontu bateratuak.
* Udalak eta musika eskolak 1995ean egindako inbentario bat dute. 2017an, hainbat gaurkotze lan egin dira hartan.

Udalak ez du Lurzoruaren Udal Ondarearen ez inbentariorik, ez eta ondasunen erregistrorik ere.

* Ekitaldiaren itxieran, Udalaren zor bizia 2,12 milioikoa da; hona hemen xehetasunak:

|  |  |  |  |  |
| --- | --- | --- | --- | --- |
| Entitatea | Zertarakoa | Emateko data | Mugaeguna | Zor Bizia 2016-12-31n |
| Riegos de Navarra | Soto Muga deitutako aldea birmoldatzea | 1994/12/1 | 2019/12/1 | 46.897 |
| Riegos de Navarra | Escopar baltsa | 1993/12/1 | 2018/12/1 | 9.988 |
| IV. Sektoreko Ureztatzaileen Erkidegoa | Cascajoko lurzatietako hidrantea | 2010/10/4 | 2028/10/4 | 318.564 |
| Nafarroako Rural Kutxa | Kultur etxea | 2008/12/23 | 2033/12/30 | 680.000 |
| BBVA | Zenbait lan | 2008/12/24 | 2033/10/30 | 680.000 |
| Nafarroako Rural Kutxa | Cascajo bazkalekua erostea | 2009/6/18 | 2034/6/18 | 216.973 |
| Caixabank | Ureztalur bihurtzea | 2010/12/31 | 2027/12/31 | 165.000 |
|  |  |  |  | 2.117.422 |

Ikusten denez, zor biziaren ehuneko 18 entitate publikoekikoa da, eta ehuneko 82, berriz, finantza-entitateekikoa. Riegos de Navarraren eta Ureztatzaileen Erkidegoaren saldoen konfirmaziorik ez da jaso.

Musika Eskolak ez du zorpetzerik.

2016an, zorraren interesengatiko eta amortizazioarengatiko gastuak 27.795 eta 324.361 eurokoak izan dira hurrenez hurren.

* Diruzaintzaren arloan, honako hauek ikusten ditugu.

a) Finantza-entitateren batean pertsona baimenduen sinadura batzuk aurkitu dira gaur egun Udalarekin loturarik ez duten pertsonenak.

b) Ez da kutxako kontaketarik egiten.

* Udalaren hirigintza plana Landa Garapeneko, Ingurumeneko eta Toki Administrazioko kontseilariaren azaroaren 7ko 390/2016 Foru Aginduaz onetsi zen, eta 2017ko martxoaren 15eko 52. Nafarroako Aldizkari Ofizialean argitaratu zen.

Udalak ez du ezarri hirigintza-hitzarmenei buruzko erregistrorik, ez eta artxibo administratiborik ere.

Gure gomendioak:

* *Kontu orokorra indarrean dagoen legeriak aipatzen dituen epeen barruan onartzea.*
* *Kontu orokorrean Udalaren eta haren erakunde autonomoen egoera finantzario bateratuak jasotzea.*
* *Udal inbentarioa gaurkotzeko prozesua amaitzea eta kontrolerako eta alten eta bajen jarraipenerako sistema bat ezartzea, horren bidez haien gaurkotze iraunkorra eta kontabilitateko ibilgetuarekiko lotura errazteko.*
* *Lurzoruaren Udal Ondarearen erregistro eta inbentarioa egitea.*
* *Hirigintza-hitzarmenen erregistroa eta artxiboa ezartzea.*
* *Finantza-entitateetan baimendutako sinadurak gaurkotzea, eta baja ematea jada Udalarekin loturarik ez duten pertsonei.*
* *Aldizka, eta bereziki ekitaldiaren amaieran, kontaketa-aktak egitea dokumentu formalizatu eta errubrikadun batean.*

IV.4. Langile-gastuak

Langileriaren gastu bateratua 1,91 milioikoa izan da 2016an; horrek ekitaldi horretako guztizko gastuaren ehuneko 41 egiten du.

Honako hauek izan dira aurreko ekitaldiarekiko bilakaera eta kontzeptuen araberako xehetasunak:

|  |  |  |  |
| --- | --- | --- | --- |
| Langile-gastuak | 2015 | 2016 | Aldea (%) |
| Hautetsien lansariak | 71.612 | 65.470 | -9 |
| Funtzionarioak | 495.664 | 605.418 | 22 |
| Lan-kontratupeko langileak eta beste langile batzuk | 515.762 | 393.589 | -24 |
| Gastu sozialak | 640.537 | 615.641 | -4 |
| Udala, guztira | 1.723.575 | 1.680.118 | -3 |
| Lan-kontratudun langileak | 159.013 | 167.238 | 5 |
| Gastu sozialak | 52.663 | 57.783 | 10 |
| Musika eskola, guztira | 211.676 | 225.021 | 6 |
| 1. kapitulu bateratua, guztira | 1.935.251 | 1.905.139 | -2 |

2016ko ekitalditik 2015eko ekitaldira izan den gastuak 30.113 euroko jaitsiera izan du; hau da, ehuneko bikoa.

Langile funtzionarioen gastuaren igoeraren arrazoia da gastuak kontzeptu mailan xehakatu direla, toki entitateen aurrekontu-egitura berriari jarraituz.

Udaleko langile-multzoaren enplegu-baldintzak funtsean araudi orokorrak ezarritakoak dira; halere, tokiko poliziarekiko berariazko akordio bat badago, eta obretako langileei eraikuntzaren arloko hitzarmena aplikatzen zaie.

Udalaren eta musika eskolaren plantilla organikoari 2016ko urtarrilaren 25ean eman zitzaion behin betiko onespena; honako osaera hau dauka:

|  |  |  |  |  |
| --- | --- | --- | --- | --- |
| Lanpostuak | Zenbat | Aktiboa | Lanpostu hutsak | Betetako lanpostu hutsak |
| **A. Udala** | **28,5** | **21,5** | **7** | **6** |
| Funtzionarioak | 18 | 13 | 5 | 4 |
| Lan-kontratudun finkoak | 9,5 | 7,5 | 2 | 2 |
| Izendapen askea | 1 | 1 | - | - |
| **B. Musika Eskola** | **14** | **9** | **5** | **5** |
| Lan-kontratudun finkoak | 4 | 3 | 1 | 1 |
| Aldi baterako lan kontratupekoa, lanaldi partzialarekin | 10 | 6 | 4 | 4 |
| Guztira | 42,5 | 30,5 | 12 | 11 |

Hau da, 42,5 lanpostuko guztizko batetik, 12 hutsik daude, hau da, ehuneko 28; hutsik dauden lanpostu horietatik, 11 aldi baterako beteta daude.

2016ko abenduaren 31n, Udalean eta haren erakunde autonomoetan 40,5 langile ari dira lanean; hona hemen xehetasunak:

|  |  |  |  |
| --- | --- | --- | --- |
| Langileak | Udala | Musika eskola | Guztira |
| Izendapen askea | 1 |  | 1 |
| Funtzionarioak | 13 |  | 13 |
| Lan-kontratudun finkoak | 6,5 |  | 6,5 |
| Administrazio-kontratudun langileak | 4 |  | 4 |
| Lan kontratupekoak, aldi baterako | 2 | 6 | 8 |
| Lan-kontratu mugagabea duten langile ez-finkoak |  | 7 | 7 |
| Aldizkako finkoak |  | 1 | 1 |
| Guztira | 26,5 | 14 | 40,5 |

Nabarmendu behar dugu musika eskolan lanpostu guztiak aldi baterakoak direla; halere, zortzi langilek kontratu mugagabe ez-finkoa dute.

Udalak 2016rako lan publikoaren eskaintza bat onetsi zuen, eta tokiko poliziarako lanpostu bat oposizio-lehiaketa bidez betetzeko deialdia egin zuen. 2017an zehar garatu da prozesu hori.

Langileen lagin baten nominak egiaztatuta, ondorioztatu dugu ordainsariak eta atxikipenak bat datozela plantilla organikoan lanpostu horietarako ezarritakoekin, eta espediente pertsonaletan jasotako inguruabar administratibo eta pertsonalak, espediente pertsonalak jasotakoak, bat datozela aplikatzekoa den araudiarekin.

Gure gomendioak:

* *Plantilla organikoan jasotzea lapostu bakoitzaren laneko lotura egokia, bereziki musika eskolaren kasuan.*
* *Aldi baterako langileen egoera erregularizatzea, eta lanpostu hutsen deialdia egitea, egungo araudiaren testuinguruan.*

IV.5. Ondasun arruntetan eta zerbitzuetan egindako gastuak

Kapitulu honetako gastu bateratuak 1,83 milioikoak izan dira; ekitaldiko guztizko gastuaren ehuneko 39, hain zuzen.

Honako hau izan da gastuaren aurreko ekitaldiarekiko bilakaera eta kontzeptuen araberako xehetasunak:

|  |  |  |  |
| --- | --- | --- | --- |
| Ondasun arruntak eta zerbitzuak | 2015 | 2016 | Aldea (%) |
| Errentamenduak eta kanonak | 2.753 | 7.756 | 182 |
| Konponketak, mantentze-lana eta kontserbazioa | 500.524 | 286.969 | -43 |
| Materiala, hornidurak eta beste | 1.284.657 | 1.500.499 | 17 |
| Zerbitzuaren ondoriozko kalte-ordainak | 4.225 | 4.164 | -1 |
| Argitalpen-gastuak | 47.390 | 0 | -100 |
| Udala, guztira | 1.839.549 | 1.799.388 | -2 |
| Konponketak, mantentze-lana eta kontserbazioa | 10.846 | 837 | -92 |
| Ondasun arruntetan eta zerbitzuetan egindako gastuak | 21.807 | 30.696 | 41 |
| Musika eskola, guztira | 32.653 | 31.533 | -3 |
| 2. kapitulu bateratua, guztira | 1.872.202 | 1.830.921 | -2 |

Hurrengo bi kontratuak berrikusi dira, bai eta kapitulu honi egotzitako Udalaren gastuen lagin bat ere —bide-garbiketa, 0-3 urteko ikastetxearen kudeaketa, tokiko hedabideen gastuak eta gastu juridikoak—.

|  |  |  |  |  |  |  |
| --- | --- | --- | --- | --- | --- | --- |
| Izena | Kontratu-mota | Prozedura | Lizitazioaren zenbatekoa (BEZik gabe) | Zenbat eskaintza | Adjudikazioaren zenbatekoa (BEZik gabe) | 2016-12-31ra arte betetako zenbatekoa (BEZik gabe) |
| Ludoteka | Laguntza | Irekia, Europako mugatik behera /eskaintzarik onuragarriena | 23.000 | 2 | 20.166 | 6.783 |
| Aseguruak | Laguntza | Irekia, Europako mugatik behera /eskaintzarik onuragarriena | 41.250 | 1 | 40.572 | 32.649 |

Azterketatik ondorioztatzen da ezen, oro har, aztertutako bi espedienteak araudi indardunean ezarritakoaren arabera izapidetu direla; halaber, aztertutako gastuak kasuko fakturetan justifikatuta daude, zuzen kontabilizatu dira eta, orokorrean, aplikatzekoa den araudia errespetatu da. Alabaina, honako hauek azpimarratu nahi ditugu:

* Aztertu ditugun bi kontratuak ez zaizkio Kontratuen Erregistro Publikoari komunikatu.
* Tokiko hedabideen (Peralta Televisión) kudeaketa 2012ko apirilean esleitutako kontratu batean oinarritzen da; 2016ra arteko indarraldia du kontratu horrek. Kontu-hartzailetzaren eragozpen-ohar bat badago, 2016an ordaindutako gastuengatik; izan ere, kontratu horren indarralditik kanpo ordaindu dira. 5.411 euro egiten dute.
* Halaber, Udalaren kontu-hartzailetzaren honako gai hauei buruzko eragozpen-oharrak ere badaude:

a) Errepikatzen diren gastu batzuk: haien zenbatekoak direla-eta berariazko kontratazio-espedienteak izapidetu beharrekoak ziren. Hornidurei eta aholkularitza teknikoei dagozkie, funtsean.

b) Jada mugaeguneratuta dauden kontratuak; esate baterako instalazioen garbiketa, zeina ekainetik abendura ordaintzen baita kontratu indardunik eduki gabe (8.691 euro dira); 2017an, kontratu hori berriz ere esleitu da.

Gure gomendioak:

* *Behar diren kontratazio-espedienteak izapidetzea errepikakorrak izateagatik eta zenbatekoagatik araudiaren arabera hala jokatu behar den zerbitzuen kasuan.*
* *Hirugarren batekin egindako kontratuen indarraldia gehiago kontrolatzea eta dagokion lizitazio-prozeduraren hasiera behar adinako denboraz planifikatzea.*
* *Kontratu-euskarririk gabeko betebeharrak hartu beharreko kasuetan, izapidetzerako prozedura egokia ezartzea, aberaste bidegabearen teoriaren arabera, organo eskudunak onets dezan.*
* *Esleitutako kontratuak Kontratuen Erregistro Publikoari komunikatzea.*

IV.6. Transferentzia arruntengatiko gastuak

Udalaren transferentzia arruntengatiko gastua 458.991 eurokoa izan zen 2016an; hona hemen xehakatzea:

|  |  |  |  |
| --- | --- | --- | --- |
| Udalaren transferentzia arruntak | 2015 | 2016 | Aldea (%) |
| Entitatearen erakunde autonomoei | 138.550 | 140.550 | 1 |
| Foru Komunitateari | 2.000 | 3.000 | 50 |
| Toki entitateei | 125.510 | 122.065 | -3 |
| Entitate pribatuei | 58.000 | 89.959 | 55 |
| Familiei eta irabazi asmorik gabeko erakundeei | 110.570 | 103.417 | -6 |
| 4. kapitulua, guztira | 434.630 | 458.991 | 6 |

Musika eskolak ez du gisa horretako gasturik.

Musika eskolarako ekarpenak jaso dira —140.550 euro 2016an— bai eta Oinarrizko Gizarte Zerbitzuen Mankomunitateari egindakoak ere —120.065 euro—

Gastuaren ehuneko 38ko lagin bat aztertu dugu, enplegua sortzeko, kirol-instalazioetarako eta kirol-klubentzako ekarpenetarako diru-laguntzei dagokiena. Oro har, egindako lanetik ondorioztatzen dugu transferentzien onespena, justifikazioa, kontabilizatzea eta ordainketa zuzen egiten direla.

IV.7. Inbertsioak

2016ko ekitaldian aitortutako betebehar bateratuak 207.442 eurokoak izan ziren; guztizko gastuaren ehuneko lau egiten du horrek. 2015ekin alderatuta, ia milioi bateko beherapena a hori; hau da, ehuneko 82koa.

Udalaren inbertsioen arloko gastua 205.185 eurokoa izan da; Musika Eskolan, berriz, 2.257 eurokoa da, eta musika-tresnak erosteko erabili da.

Hurrengo bi kontratuak berrikusi dira, bai kapitulu honi egotzitako Udalaren gastuaren lagin bat —igerilekua estaltzea[[1]](#footnote-1) eta eraikinean igogailu bat jartzea, kapituluko gastuaren ehuneko 20— eta musika eskolaren gastu guztiak ere.

|  |  |  |  |  |  |  |
| --- | --- | --- | --- | --- | --- | --- |
| Izena | Kontratu-mota | Prozedura | Lizitazioaren zenbatekoa (BEZik gabe) | Eskaintzak egin dituztenak | Esleipenaren zenbatekoa  (BEZik gabe) | 2016-12-31ra arte betetako zenbatekoa (BEZik gabe) |
|
| Azkoienen bi padel pista estali eta ixtea | Obra | Negoziatua, Europan publizitaterik egin gabe | 146.318 | 1 | 144.855 | 0 |
| Familia bakarreko bi etxebizitza eraisteko proiektua | Obra | Europar Batasunean publizitaterik gabeko prozedura negoziatua | 41.087 | 3 | 39.669 | 46.867 |

Azterketatik ondorioztatzen da ezen, oro har, bi espedienteak araudi indardunari jarraituz izapidetu direla, honako salbuespen honekin: etxebizitzak eraisteko obretan, kontu-hartzailetzaren eragozpen-ohar bat badago, haren aldaketa bat izapidetu ez izanari buruzkoa, proiektuan jasota ez zeuden obra-unitate berri batzuk tarteko, zeinek aurkeztutako ziurtagiriaren arabera 8.745 euroko balioa baitute (BEZik gabe); aldaketa horrek justifikatzen du funtsean betearazitako kopuruaren eta esleipeneko kopuruaren artean dagoen aldea.

Halaber, honako hauek aipatu behar ditugu:

* Aztertutako bi kontratuetatik bakarra ere ez zaio Kontratuen Erregistro Publikoari komunikatu.
* Padel pisten obrarako lau enpresa gonbidatu ziren, baina bakarrak aurkeztu zuen behar zen eskaintza, eta obraren esleipen-hartzaile suertatu zen; 2016an, proiektuaren erredakzioarengatiko gastua baizik ez da betearazi, eta 4.900 eurokoa izan da (BEZik gabe).
* Bi etxebizitzak eraisteak ekartzen duen gastua haien jabeei ordainaraziko zaie.

Aztertutako gainerako gastuei buruz, esan behar dugu dagozkien fakturekin eta ziurtagiriekin justifikatuta daudela, zuzen kontabilizatu direla eta, oro har, aplikatzekoa den araudia errespetatu dutela.

Gure gomendioak:

* *Kontratu-aldaketak izapidetzea araudian erregulatutako prozedurari jarraituz.*
* *Esleitutako kontratuak Kontratuen Erregistro Publikoari komunikatzea.*

IV.8. Aurrekontuko diru-sarrerak

2016ko ekitaldiko kapitulu bakoitzarengatik aitortutako eskubide bateratuak eta haien eta aurreko ekitaldikoen arteko alderaketa ondoko taula honetan adierazten dira:

|  |  |  |  |
| --- | --- | --- | --- |
| Diru-sarreren kapituluak | Aitortutako eskubide garbiak | | Aldea, portzentajea |
| 2015 | 2016 | 2016/2015 |
| 1. Zuzeneko zergak | 1.528.880 | 1.654.036 | 8 |
| 2. Zeharkako zergak | 112.863 | 204.645 | 81 |
| 3. Tasak, prezio publikoak eta beste diru-sarrera batzuk | 591.766 | 557.504 | -6 |
| 4. Transferentzia arruntak | 2.149.354 | 2.166.813 | 1 |
| 5. Ondare bidezko diru-sarrerak | 738.663 | 755.840 | 2 |
| **Diru-sarrera arruntak (1. kapitulutik 5.era)** | **5.121.526** | **5.338.838** | **4** |
| 6. Inbertsioen besterentzea | 160.990 | 0 | -100 |
| 7. Kapital-transferentziak | 396.555 | 17.976 | -95 |
| **Kapital bidezko diru-sarrerak (6. eta 7. kapituluak)** | **557.545** | **17.976** | **-97** |
| Diru-sarrerak, guztira | 5.679.071 | 5.356.814 | -6 |

2016ko ekitaldian aitortutako eskubide bateratuak 5,36 milioikoak izan dira; horietatik, 5,34 milioi diru-sarrera arruntei dagozkie eta 17.976, berriz, kapitaleko diru-sarrerei. Diru-sarreren aurrekontuaren betetze-maila ehuneko 86koa izan da; nabarmentzekoak dira zeharkako zergak, ehuneko 171rekin, eta zuzeneko zergak, ehuneko 106rekin; azpimarratzekoa da, halaber, kapitaleko transferentzien betetze-maila txikia, ehuneko bikoa baizik izan ez baita.

2015arekin alderatuta, diru-sarrerak ehuneko sei beheratu dira; horren azalpena da, funtsean, kapitaleko diru-sarrerak ehuneko 97 jaitsi direla; diru-sarrera arruntak, ordea, ehuneko lau handitu dira.

Musika eskolaren 2016rako banakako diru-sarrerak hurrengo taulan islatutakoak dira:

|  |  |
| --- | --- |
| Musika eskolaren diru-sarrerak | Zenbatekoa |
| Tasak, prezio publikoak eta beste diru-sarrera batzuk | 87.622 |
| Transferentzia arruntak | 179.896 |
| 2016ko diru-sarrerak, guztira | 267.518 |

1. Zergak

Ondorengo taulan udal zerga bakoitzak aitortutako eskubideen bilakaera erakusten da:

|  |  |  |  |
| --- | --- | --- | --- |
| Udal zergak | 2015 | 2016 | 2016/2015 aldea (%) |
| Landa-lurraren gaineko kontribuzioa | 84.778 | 84.902 | - |
| Hiri-lurraren gaineko kontribuzioa | 806.998 | 892.346 | 11 |
| Ibilgailuak | 338.387 | 341.941 | 1 |
| Lurren balio-gehikuntza | 44.863 | 74.262 | 66 |
| Jarduera ekonomikoen gaineko zerga | 253.853 | 260.584 | 3 |
| EIOZa | 112.863 | 204.646 | 81 |
| Zergak, guztira | 1.641.743 | 1.858.681 | 13 |

Likidatutako zergek ehuneko 13 egin dute gora; igoera handienak ikusten dira hiri-lurren kontribuzioarengatiko eskubideetan, lurren balio-gehikuntzan eta EIOZean.

Udalak aplikatutako tasak Toki Ogasunei buruzko 2/95 Foru Legeak jasotzen duen tarte altuan kokatzen dira. Hona banakatutako xehetasunak:

|  |  |  |
| --- | --- | --- |
| Tributua | Udala | 2/95 Foru Legea |
| Landa-lurraren gaineko kontribuzioa | 0,8 | 0,10 - 0,50 |
| Hiri-lurraren gaineko kontribuzioa | 0,2892 |
| Jarduera ekonomikoen gaineko zerga | 1,4 | 1 - 1,4 |
| Lurren balio-gehikuntza |  |  |
| Gaurkotzearen koefizientea | 2,05 - 2,46 | 2 eta 3,3 bitarte |
| Zerga-tasa | 8,2 | 8 eta 20 bitarte |
| EIOZa | 3,13 | 2,5 eta 5 bitarte |

Azkeneko balorazio-ponentzia 2002an egin zen, zabal gaindituz hura berrikusteko araudian ezarrita dagoen bost urteko epea; gaur egun, hura gaurkotzeko lan egiten ari da. Horrenbestez, Udalak hiri-lurraren kontribuzioari eta landa-lurraren kontribuzioari aplikatzekoak zaizkien tasak bereizten jarraitzen du, ez baititu horiek egokitu araudian ezarritako tasa bakarraren arabera.

2015ean udalez gaindiko beste balorazio-ponentzia bat onetsi zen, parke eolikoa zela eta.

Zergen bidezko diru-sarreren aurrekontuko partiden lagin baten gainean azterketa egin ondoren, egiaztatu dugu ezen, oro har, egoki izapidetu, justifikatu eta kontabilizatu direla.

Gure gomendioak:

* *Gaur egun egiten ari den balorazio-ponentziaren gaurkotzeari amaiera ematea.*
* *Behin balorazio-ponentziaren aipatutako gaurkotzea eginda, tasa bakarra onestea hiri-lurraren kontribuziorako eta landa-lurraren kontribuziorako, legeria indardunean ezarritakoari jarraituz.*

1. Tasak, prezio publikoak eta beste diru-sarrera batzuk

Tasak eta bestelako diru-sarrerak direla-eta aitortutako eskubideek 557.504 euro eman dituzte: 2016ko ekitaldian aitortutako diru-sarreren ehuneko 10 dira. 2015arekin alderatuta, ehuneko sei egin dute behera.

|  |  |  |  |
| --- | --- | --- | --- |
| Tasak, prezio publikoak eta beste diru-sarrera batzuk | Aitortutako eskubideak | | |
| 2015 | | 2016 |
| Tasak | 146.393 | 251.916 | | |
| Salneurri publikoak. | 186.133 | 73.421 | | |
| Bestelako diru-sarrerak | 165.042 | | 144.545 |
| **Udala, guztira** | **497.568** | | **469.882** |
| Salneurri publikoak. | 93.322 | | 86.153 |
| Bestelako diru-sarrerak | 876 | | 1.469 |
| **Musika eskola, guztira** | **94.198** | | **87.622** |
| 3. kapitulua, guztira | 591.766 | | 557.504 |

Hurrengo partiden lagin bat egiaztatu dugu. Kapituluko aitortutako eskubideen ehuneko 58 dira, eta funtsean lurzoruaren okupazioarengatiko tasari, 0-3 urtekoen ikastetxeari eta bestelako diru-sarrerei dagozkie; gainera, musika eskolako matrikulen bidezko diru-sarrerak berrikusi dira.

Azterketaren ondorioa da haien izapidetzea, justifikazioa eta kontabilizazioa araudiaren araberakoak izan direla.

Hala eta guztiz ere, Udaleko kontu-hartzailetzak aipatzen duen bezala, diru-sarrera batzuk badaude —zenbateko ez oso handikoak— haiei babesa ematen dien ordenantza edo arau bat eduki gabe likidatzen ari direnak; esate baterako, zenbait kultura- edo kirol-jarduerari dagozkionak.

*Gomendatzen dugu Udalak eta haren erakunde autonomoek likidatutako diru-sarrera guztiek dagokien ordenantzaren edo arauaren babesa izatea.*

1. Transferentzien bidezko diru-sarrerak

Transferentzia arruntek eta kapitalekoek Udalak aurrekontu bateratuan 2016an aitortutako eskubide guztien ehuneko 41 egiten dute. Batera hartuta, ehuneko 14 jaitsi ziren 2015eko ekitaldiarekin alderatuta.

Banaka eta Udalari begiratuta, betetzea eta bilakaera honako hauek izan dira:

|  |  |  |  |
| --- | --- | --- | --- |
| Transferentziak | 2015 | 2016 | 2016/2015 aldea (%) |
| Estatuaren tributuetako partaidetza | 6.609 | 6.779 | 3 |
| EINen diru-laguntza | 92 | 91 | -1 |
| Nafarroako tributuetako partaidetza | 1.519.966 | 1.548.846 | 2 |
| Funtzionarioen montepioaren diru-laguntza | 116.293 | 105.131 | -10 |
| 0-3 urtekoen zentrorako diru-laguntza | 55.186 | 64.433 | 17 |
| Bake epaitegietarako diru-laguntza | 5.747 | 5.739 | 0 |
| Kultur jardueretarako diru-laguntza | 16.761 | 25.956 | 55 |
| Hautetsien lansarietarako diru-laguntza | 52.768 | 53.771 | 2 |
| Nafarroako Enplegu Zerbitzuaren diru-laguntza, langabetuak kontratatzeko | 57.488 | 74.528 | 30 |
| Nafarroako Enplegu Zerbitzuaren diru-laguntza, gizarteratze-errentarako | 79.389 |  |  |
| Gazte bermeko kontratuetarako diru-laguntza |  | 35.940 |  |
| Turismoaren garapenerako hitzarmenaren ekarpena |  | 7.834 |  |
| Bardeako Komunitateko urteko kanona | 195.000 | 195.000 | - |
| Enpresa pribatuen kalte-ordaina | 3.618 | 3.119 | -14 |
| Enpresa pribatuen ekarpena | 2.001 | 300 | -85 |
| **Transferentzia arruntak guztira** | **2.110.918** | **2.127.467** | **1** |
| Nafarroako Gobernuaren diru-laguntza, basolanetarako |  | 7.102 |  |
| Azpiegituretako eta bide sareko kalteetarako diru-laguntza |  | 10.874 |  |
| Nafarroako Gobernuaren diru-laguntza, Cascajo aldeko ureztaketarako | 192.029 |  |  |
| Nafarroako Gobernuaren diru-laguntza, Alta Tejedores kaleko hormarako | 41.745 |  |  |
| 512 lurzatian eraispena egiteko diru-laguntza | 31.732 |  |  |
| Laborala deitutakoa zaharberritzeko diru-laguntza | 131.049 |  |  |
| **Kapital-transferentziak guztira** | **396.555** | **17.976** | **-95** |
| Udalaren 4. eta 7. kapituluak, guztira | 2.507.473 | 2.145.443 | -14 |

Musika eskolaren betetzea honako hau izan da, xehakaturik:

|  |  |  |  |
| --- | --- | --- | --- |
| Transferentzien bidezko diru-sarrerak | Aitortutako eskubideak | | Aldea (%) |
| 2015 | 2016 | 2016/2015 |
| Nafarroako Gobernuaren diru-laguntza | 38.427 | 39.346 | 2 |
| Udalaren ekarpena | 138.550 | 140.550 | 1 |
| Musika eskola, guztira | 176.977 | 179.896 | 2 |

Nafarroako Gobernutik jasotako diru-laguntzak haren kontabilitate-informazioarekin alderatu dira, eta ez da aipatzeko moduko alderik aurkitu.

1. Ondarearen bidezko diru-sarrerak eta herri-lurretako aprobetxamenduak

Kapituluan aitortutako diru-sarrerek 755.840 euro egin dute, ehuneko 102ko betetze-portzentajearekin. Honako hauek dira diru-sarreren kontzeptuaren araberako xehetasunak 2016an eta 2015ean, bai eta urte horietako aldea ere:

|  |  |  |  |
| --- | --- | --- | --- |
| Ondare bidezko diru-sarrerak | 2015 | 2016 | Aldea (%) |
| Gordailuen interesak | 5.028 | 6.246 | 20 |
| Ondasun higiezinetako errentak | 9.879 | 7.139 | -38 |
| Aprobetxamenduak | 723.756 | 742.455 | 3 |
| 5. kapitulua, guztira | 738.663 | 755.840 | 2 |

Berariaz berrikusi da herri-lurren aprobetxamenduen partida, eta ez da gorabeherarik aurkitu.

IV.9. Itxitako ekitaldietako aurrekontuak

IV.9.1. Itxitako aurrekontuetako gastuak

2016ko abenduaren 31n, ordaintzeke dauden itxitako ekitaldietako gastuen saldoa 41.722 eurokoa da. Honako hau da xehakatzea:

|  |  |
| --- | --- |
| Itxitako aurrekontuetako gastuak, ordaintzeke daudenak | 2016/12/31 |
| Udala | 40.485 |
| Musika eskola | 1.237 |
| Guztira | 41.722 |

Udalaren kasuan, bost idazpen berrikusi dira: lehendik ordaintzeke dagoen saldoaren ehuneko 74 dira. Honako hau nabarmendu beharra dago:

* 8.848 euroko faktura bat, zeinari baja emanen baitzaio prozedura judiziala amaitu ondoren.
* Gainerako fakturek 20.963 euro egiten dute, eta 2008tik 2011ra betearazitako gastuei dagozkie. Gaur egun, ez dakigu ordainketa-betebeharren bati erantzuten dioten, eta hirugarrenen erreklamaziorik ere ez dago.

*Gomendatzen dugu itxitako ekitaldietako gastuen saldoak berrikustea, egiazko ordainketa-betebeharrei ez dagozkienak erregularizatu eta haiei baja emateko.*

IV.9.2. Itxitako aurrekontuetako diru-sarrerak

2016ko abenduaren 31n, kobratzeke dauden itxitako ekitaldietako saldoa 597.057 eurokoa da. Honako hau da xehakatzea:

|  |  |
| --- | --- |
| Itxitako aurrekontuetako diru-sarrerak, kobratzeke daudenak | 2016/12/31 |
| Udala | 594.327 |
| Musika eskola | 2.730 |
| Guztira | 597.057 |

Udalaren kasuan, aurreko saldoa honela xehakatzen da:

|  |  |  |  |  |  |  |
| --- | --- | --- | --- | --- | --- | --- |
| Urtea | Hasierako saldoa 2016-01-01ean | 2016ko kobrantzak | Kaudimen gabeziak eta beste baja batzuk | Amaierako saldoa 2016-12-31n | Amaierako saldoa (%) | Hasierako saldoaren gainean kobratutakoa (%) |
| 2015 | 277.819 | 186.368 | 7.902 | 83.549 | 14 | 67 |
| 2014 | 59.969 | 9.228 | 0 | 50.740 | 9 | 15 |
| 2013 | 153.074 | 25.977 | 590 | 126.507 | 21 | 17 |
| 2012 | 50.072 | 4.515 | 75 | 45.482 | 8 | 9 |
| 2011 | 44.444 | 2.900 | 0 | 41.544 | 7 | 6 |
| 2010 | 44.916 | 1.098 | 136 | 43.682 | 7 | 2 |
| 2009a eta aurrekoak | 209.454 | 4.075 | 2.557 | 202.823 | 34 | 2 |
| Guztira | 839.748 | 234.161 | 11.260 | 594.327 | 100 | 28 |

1994tik kobratzeke dauden kopuru batzuk badaudela ikusi da; haien izaerari erreparatuta, ehuneko 31 zirkulazio-zergari dagozkio; ehuneko 16 trafikoko isun eta zehapenei; ehuneko 13 gainbalioaren gaineko zergari; ehuneko 12 JEZari eta ehuneko 11 hiri-lurren kontribuzioari.

Udalak hirugarren batekin kontratatua du epe exekutiboan dauden ordainagiri kobrantzarako laguntza-zerbitzua.

Musika eskolak kobratze dituen diru-sarrerak 2002tik kobratzeke dauden matrikulei dagozkie.

Gure gomendioak:

* *Itxitako ekitaldietako diru-sarreren saldoak berrikustea, gaur egun behin betiko kobraezintzat jo daitezkeen zenbatekoak erregularizatzeko.*
* *Itxitako aurrekontuetako diru-sarreren kontzeptu desberdinen kobrantza errazten duten metodo eta mekanismoak indartzea.*

Ignacio Cabeza del Salvador auditorea arduratu da lan honetaz, eta hark proposatuta eman da txosten hau, indarrean dagoen araudiak aurreikusitako izapideak bete ondoren.

Iruñean, 2018ko martxoaren 23an.

Lehendakaria,

Asunción Olaechea Estanga

1. Obra funtsean Udalaren bitarteko propioekin egin da. [↑](#footnote-ref-1)